[S. 25 éves fiatalember, kezdő író…]
Hajnóczy Péter, gépirat és fénymásolatok iratgyűjtőben, HP00047
Péter Hajnóczy, typescript and photocopies in one folder, HP00047
Egy példány sértetlen gépirat szerzői oldalszámozással, valamint további két példány fénymásolat egy iratgyűjtőben. A szöveg A bajnok címen jelent meg a Tiszatáj 2019/10 számában a Szegedi Hajnóczy Péter Hagyatékgondozó Műhely kiadásában.
Az iratgyűjtő fedlapján olvasható kéziratos cím és bejegyzés (A bajnok; doboz?) nem autográf, a Szegedi Hajnóczy Péter Hagyatékgondozó Műhely munkatársától származik. A Műhely a gépiratot ugyanazon a 1/2-es jelzeten kezeli, mint a szöveg kéziratát: Q469994
Cserjés Katalin, a Szegedi Hajnóczy Péter Hagyatékgondozó Műhely vezetője egy hagyatéki újságkivágatra hivatkozva az alábbiakat írja a szöveg datálásával kapcsolatban. "A bajnok hagyatéki dossziéjában, a szöveg datálását megkönnyítendő, egy rendetlenül kitépett, hevenyészve összehajtogatott újságkivágás találtatott (Hajnóczy egyik kedves szenvedő szerkezetével élve): Ki az öreg? Sportolói korátlagok a mérlegen. […] A cikk a Magyarország sportrovatából való, az 1972/32-es számból, így a köré épülő Hajnóczy-szöveg keletkezési ideje is nagyjából behatárolható." Cserjés Katalin, „Hajnóczy Péter: A bajnok (Filmvázlat): Feltárási kísérlet a műfaj és a szerkezet felől – és további etűdök az autotextualitás és a kísérletező eklektika irányából”, Acta Historiae Litterarum Hungaricarum a Szegedi Tudományegyetem Bölcsészet- és Társadalomtudományi Kara Magyar Irodalmi Tanszékének évkönyve 33, Új folyam 2, (2017): 85–107. Az említett dosszié a fotózások alkalmával (2018; 2021) már nem volt elérhető a tanulmányban említett formában. Az újságkivágat az alábbi azonosítóval érhető el az adatbázisban:
A szöveg egyik fontos figurája Márai. A név A fűtő című szerzői kötet (1975) több novellájában is szerepel, ezek alapján valószínűsíthető, hogy azokkal a darabokkal egy időben, azaz legkésőbb 1975-ig keletkezett.
S. 25 éves fiatalember, kezdő író, felkereste Márait, aki egy neves amatőr színjátszócsoport vezetője volt, elmondott egy történetet amelyből "talán commedia del arte előadást lehetne csinálni".